CELEX: 32008R1313
Language: fi
Date: 2008-12-10 00:00:00
Title: Komission asetus (EY) N:o 1313/2008, annettu 19 päivänä joulukuuta 2008 , maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 soveltamista koskevista yksityiskohtaisista säännöistä annetun asetuksen (EY) N:o 501/2008 muuttamisesta

20.12.2008   
            
            
               FI
            
            
               Euroopan unionin virallinen lehti
            
            
               L 344/61
            
         
      KOMISSION ASETUS (EY) N:o 1313/2008,
   annettu 19 päivänä joulukuuta 2008,
   maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 soveltamista koskevista yksityiskohtaisista säännöistä annetun asetuksen (EY) N:o 501/2008 muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa 17 päivänä joulukuuta 2007 annetun neuvoston asetuksen (EY) N:o 3/2008 (1) ja erityisesti sen 4, 5 ja 15 artiklan,
   sekä katsoo seuraavaa:
   
               (1)
            
            
               Sen jälkeen, kun asetuksen (EY) N:o 3/2008 2 ja 3 artiklaa muutettiin viinialan yhteisestä markkinajärjestelystä 29 päivänä huhtikuuta 2008 annetulla neuvoston asetuksella (EY) N:o 479/2008 (2), niissä säädetään yhteisön viinien uusia nimityksiä, vastuullista juomiskäyttäytymistä ja vastuuttomaan alkoholinkulutukseen liittyviä haittoja koskevista tiedotustoimista. Sen vuoksi komission asetusta (EY) N:o 501/2008 (3) olisi muutettava.
            
         
               (2)
            
            
               Asetuksen (EY) N:o 501/2008 liitteessä I vahvistetaan luettelo aiheista ja tuotteista sekä sisämarkkinoilla toteutettavien menekinedistämistoimien suuntaviivat.
            
         
               (3)
            
            
               Asetuksen (EY) N:o 501/2008 liitteessä II vahvistetaan luettelo tuotteista, joita menekinedistämistoimet voivat koskea kolmansissa maissa, ja luettelo markkinoista, joilla näitä toimia voidaan toteuttaa.
            
         
               (4)
            
            
               Asetuksen (EY) N:o 501/2008 liitteessä III vahvistetaan eri alojen alustavat vuotuiset talousarviot.
            
         
               (5)
            
            
               Asetukseen (EY) N:o 3/2008 tehtyjen muutosten vuoksi asetuksen (EY) N:o 501/2008 liitteet I, II ja III olisi muutettava.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (EY) N:o 501/2008 liitteet I, II ja III tämän asetuksen liitteen mukaisesti.
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä joulukuuta 2008.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EUVL L 3, 5.1.2008, s. 1.
   
      (2)  EUVL L 148, 6.6.2008, s. 1.
   
      (3)  EUVL L 147, 6.6.2008, s. 3.
   
      LIITE
      Muutetaan asetuksen (EY) N:o 501/2008 liitteet I, II ja III seuraavasti:
      
                  1)
               
               
                  Muutetaan liite I seuraavasti:
                  
                              a)
                           
                           
                              korvataan kohdassa ”A. LUETTELO AIHEISTA JA TUOTTEISTA” yhdestoista luetelmakohta seuraavasti:
                              
                                          ”—
                                       
                                       
                                          Suojatulla alkuperänimityksellä tai maantieteellisellä merkinnällä varustetut viinit sekä viinit, joihin on merkitty rypälelajike”;
                                       
                                    
                        
                              b)
                           
                           
                              korvataan kohdassa ”B. SUUNTAVIIVAT” suuntaviiva, jonka otsikko on ”TMA-LAATUVIINIT, MAANTIETEELLISELLÄ MERKINNÄLLÄ VARUSTETUT PÖYTÄVIINIT”, seuraavasti:
                              ”SUOJATULLA ALKUPERÄNIMITYKSELLÄ TAI MAANTIETEELLISELLÄ MERKINNÄLLÄ VARUSTETUT VIINIT SEKÄ VIINIT, JOIHIN ON MERKITTY RYPÄLELAJIKE
                              1.   Yleiskatsaus tilanteesta
                              Tuotanto on alalla runsasta, mutta kulutus ei ole kasvanut vaan päinvastoin laskenut joiltain osin. Myös kolmansista maista tuleva tarjonta on kasvussa.
                              2.   Tavoitteet
                              
                                          —
                                       
                                       
                                          Tiedottaa kuluttajille lajikkeista, laadusta, yhteisön viinien tuotantoedellytyksistä ja tieteellisten tutkimusten tuloksista.
                                       
                                    
                                          —
                                       
                                       
                                          Tiedottaa kuluttajille alkoholijuomien kohtuukäytöstä ja alkoholin väärinkäytön vaaroista.
                                       
                                    3.   Kohderyhmät
                              
                                          —
                                       
                                       
                                          Jakelijat
                                       
                                    
                                          —
                                       
                                       
                                          Kuluttajat, lukuun ottamatta neuvoston suosituksessa 2001/458/EY (1) tarkoitettuja lapsia ja nuoria
                                       
                                    
                                          —
                                       
                                       
                                          Mielipidevaikuttajat: toimittajat, kulinaristit
                                       
                                    
                                          —
                                       
                                       
                                          Hotelli- ja ravintola-alan oppilaitokset
                                       
                                    4.   Pääasialliset viestit
                              
                                          —
                                       
                                       
                                          Yhteisön lainsäädännössä vahvistetaan tuotantoa, laatumerkintöjä, päällysmerkintöjä ja kaupan pitämistä koskevat tiukat säännökset, joilla kuluttajille taataan tarjotun tuotteen laatu ja jäljitettävyys.
                                       
                                    
                                          —
                                       
                                       
                                          Mahdollisuus valita hyvin monista eri alkuperää olevista yhteisön tuotteista.
                                       
                                    
                                          —
                                       
                                       
                                          Tietoa yhteisön viinien viljelystä ja sen yhteyksistä alueellisiin ja paikallisiin olosuhteisiin, kulttuureihin ja makuihin.
                                       
                                    
                                          —
                                       
                                       
                                          Tietoa vastuullisesta juomiskäyttäytymisestä ja terveydelle vaaralliseen alkoholinkulutukseen liittyvistä haitoista.
                                       
                                    5.   Tärkeimmät välineet
                              
                                          —
                                       
                                       
                                          Tiedotus- ja PR-toiminta
                                       
                                    
                                          —
                                       
                                       
                                          Jakelu- ja ravintola-alalle suunnatut koulutustoimet
                                       
                                    
                                          —
                                       
                                       
                                          Yhteydet erikoisalojen lehdistöön
                                       
                                    
                                          —
                                       
                                       
                                          Muut välineet (internetsivut, lehtiset ja esitteet) kuluttajien valintojen ohjaamiseksi
                                       
                                    
                                          —
                                       
                                       
                                          Messut ja näyttelyt: useiden jäsenvaltioiden tuotantoa esittelevät paviljongit.
                                       
                                    6.   Ohjelmien kesto
                              12–36 kuukautta. Etusijalla ovat monivuotiset ohjelmat, joiden eri vaiheiden tavoitteet on määritelty.
                           
                        
            
                  2)
               
               
                  Korvataan liitteen II kohdassa ”A. LUETTELO TUOTTEISTA, JOITA MENEKINEDISTÄMISTOIMET VOIVAT KOSKEA” viides ja seitsemäs luetelmakohta seuraavasti:
                  
                              ”—
                           
                           
                              Suojatulla alkuperänimityksellä tai maantieteellisellä merkinnällä varustetut viinit sekä viinit, joihin on merkitty rypälelajike”
                           
                        
                              ”—
                           
                           
                              Suojatulla maantieteellisellä merkinnällä varustetut alkoholijuomat”.
                           
                        
            
                  3)
               
               
                  Korvataan liitteen III kohta 11 seuraavasti:
                  
                              ”11.
                           
                           
                              Suojatulla alkuperänimityksellä tai maantieteellisellä merkinnällä varustetut viinit sekä viinit, joihin on merkitty rypälelajike: 12 miljoonaa euroa”.
                           
                        
            
         (1)  EYVL L 161, 16.6.2001, s. 38.”